


Z A P I S N I K
31. sjednice Vijeća Mjesnog odbora Jelenovac,
                           održane, 20. prosinca 2023.
u prostoru mjesnoj samouprave MO Jelenovac, Ilica 181
s početkom u 13:30 sati



NAZOČNI ČLANOVI VIJEĆA:
Branko Kasalo, Darija Mažuran- Bučević, Ivo Kuzmanić, Ivo Zagorec i Lucija Petrač   

Predsjedava Ivo Zagorec, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučiti, te otvara 31. sjednicu Vijeća Mjesnog odbora. 

Bez rasprave, jednoglasno, Vijeće prihvaća tekst Zapisnika 30. sjednice Vijeća.


Predsjednik daje dnevni red na usvajanje.

Vijeće jednoglasno utvrđuje 
            
           DNEVNI RED


       
1.  Financijski plan Mjesnog odbora Jelenovac za 2024.
2.  Plan malih komunalnih akcija Mjesnog odbora Jelenovac za 2024. 
3.  Autobusna linija 139 Reljkovićeva-Jelenovac-Reljkovićeva, 
 produljenje trase  linije prema Vrhovcu (zahtjev D. K.)
4. Reljkovićeva ulica, terminal za autobusne linije 139, 141 i 148- povrat nadstrešnice
5. Autobusna linija 139 Reljkovićeva-Jelenovac-Reljkovićeva - uspostava novog stajališta u ulici Podolje kod k. br. 1
       6.   Informacije, pitanja i prijedlozi



Ad 1. Financijski plan Mjesnog odbora Jelenovac za 2024.

Predsjednik naglašava  da se Financijski plan MO Jelenovac, Klasa: 024-08/23-003/2185, Urbroj: 251-13-11-3/006-23-3, sa 30. sjednice, od 15. studenog 2023. stavlja van snage.
Predsjednik daje novi Financijski plan na usvajanje.

Vijeće jednoglasno donosi 











FINANCIJSKI PLAN
Mjesnog Odbora Jelenovac
za 2024.

Članak 1.
Financijski plan Mjesnog odbora Jelenovac za 2024. (dalje u tekstu: Plan) sastoji se od:

PRIHODA:									53.570,00 €
RASHODA:									53.570,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	53.570,00

	6711
	PRIHODI ZA FINANCIRANJE RASHODA POSLOVANJA
	53.570,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	53.570,00

	Izvor 1.1. OPĆI PRIHODI I PRIMICI
	12.570,00

	3291
	NAKNADE ČLANOVIMA VIJEĆA MJESNOG ODBORA
	9.570,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	41.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	41.000,00






Ad  2. Plan malih komunalnih akcija Mjesnog odbora Jelenovac za 2024.
Predsjednik naglašava da se Plan malih komunalnih akcija MO Jelenovac, Klasa: 024-08/23-003/2185, Urbroj: 251-13-11-3/006-23-4,  sa 30. sjednice, od 15. studenog 2023., stavlja van snage.
Predsjednik daje novi Plan malih komunalnih akcija na usvajanje.


Vijeće jednoglasno donosi 




Plan malih komunalnih akcija
Mjesnog odbora Jelenovac za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Jelenovac, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 41.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Črnomerec u 2024.



Vijeće daje prijedlog asfalterskog programa za 2024. godinu.


Z A K LJ U Č A K
o prijedlogu utroška sredstva asfalterskog programa iz 
Plana malih komunalnih akcija MO Jelenovac za 2024. 

1. Vijeće Mjesnog odbora Jelenovac predlaže asfalterski program Plana malih komunalnih akcija za 2024.;
 
a) Ulica Jelenovac od početka do k. br. 18
[bookmark: _GoBack]

2. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.







Ad 3. Autobusna linija 139 Reljkovićeva-Jelenovac-Reljkovićeva, 
 produljenje trase  linije prema Vrhovcu (zahtjev D. K.)

Predsjednik informira nazočne o predmetu rasprave i odlučivanja.
U raspravi sudjeluju svi nazočni vijećnici.
Vijeće većinom glasova (3 za i 2 protiv) donosi

Z A K L J U Č A K
o produljenju trase autobusne linije 
139 Reljkovićeva-Jelenovac-Reljkovićeva 

1. Vijeće Mjesnog odbora Jelenovac podržava zahtjev D. K. za produljenjem trase  autobusne linije 139 Reljkovićeva-Jelenovac-Reljkovićeva prema Vrhovcu.

2. Autobus bi išao ulicom Jelenovac do kraja gdje je moguće napraviti stanicu na samom njenom kraju, skrene u ulicu Vrhovec lijevo i vozi do stanice niže na Vrhovec kod križanja sa ulicom Jelenovački vrh te skreće u ulicu Jelenovački vrh i vozi do skretanja sa ulicom Ante Šercera i nastavlja dosadašnjom trasom do Reljkovićeve.

3. Ovaj zaključak se dostavlja Vijeću Gradske četvrti Črnomerec.


Ad 4. Reljkovićeva ulica, terminal za autobusne linije 139, 141 i 148- povrat nadstrešnice

Predsjednik informira nazočne o predmetu rasprave i odlučivanja.
U raspravi sudjeluju svi nazočni vijećnici.
Vijeće jednoglasno donosi

Z A K L J U Č A K
                      o povratu nadstrešnica na terminalu u Reljkovićevoj  ulici 
                                              za autobusne linije 139, 141 i 148  


1. Vijeće Mjesnog odbora Jelenovac  traži da se vrate nadstrešnice na terminalu u Reljkovićevoj ulici za autobusne linije 139, 141 i 148.

2. Ovaj zaključak se dostavlja Vijeću Gradske četvrti Črnomerec.



Ad 5. Autobusna linija 139 Reljkovićeva-Jelenovac-Reljkovićeva - uspostava novog stajališta u ulici Podolje kod k. br. 1


Predsjednik informira nazočne o predmetu rasprave i odlučivanja.
U raspravi sudjeluju svi nazočni vijećnici.
Vijeće jednoglasno donosi




Z A K L J U Č A K
                        o uspostavi zamjenskog autobusnog stajališta  linije 139     
                        (Reljkovićeva – Jelenovac – Reljkovićeva)  u ulici Podolje k. br. 1


1. Vijeće Mjesnog odbra Jelenovac je raspravljalo o prometovanju  izmijenjene trase autobusne linije 139 (Reljkovićeva – Jelenovac – Reljkovićeva),  zbog izvođenja radova na obnovi objekta KBC-a Sestre Milosrdnice. Za vrijeme izvođenja radova, autobusno stajalište Vinogradska 3 je ukinuto.

2. Vijeće predlaže uspostavu zamjenskog  stajališta linije 139  u ulici Podolje kod k. br. 1.

3. Ovaj zaključak se dostavlja Vijeću Gradske četvrti Črnomerec.


Ad. 6.   Informacije, pitanja i prijedlozi

Darija Mažuran- Bučević traži da se Vijeću Mjesnog odbora Jelenovac dostave
 svi pisani  odgovori na prijedloge/pitanja koja su vijećnici donosili na sjednicama.

Obzirom da se nitko ne javlja za riječ predsjednik zatvara sjednicu.

Sjednica je završena u 14:35 sati.

KLASA: 024-08/23-003/2406
URBROJ: 251-13-11-3/006-23-4
Zagreb, 20. prosinca 2023.			

           Predsjednik
							         Vijeća Mjesnog odbora Jelenovac
								
								      Ivo Zagorec v. r. 

